作者：刘辰翁
词牌/韵律：摸鱼儿

paragraphs: 又非他、今年晴少，海棠也恁空过。
清羸欲与花同梦，不似蝶深深卧。
春怜我。
我又自、怜伊不见侬赓和。
已无可奈。
但愁满清漳，君归何处，无泪与君堕。
春去也，尚欲留春可可。
问公一醉能颇。
锺情剩有词千首，待写大招招些。
休阿那。
阿那看、荒荒得似江南麽。
老夫婆娑。
问篱下闲花，残红有在，容我更簪朵。